section_heading: Radnja
paragraph_text: Jack Harper (Tom Cruise) i Victoria Olsen (Andrea Riseborough) vojnici su smješteni u tornju naziva Sky Tower 49, vojnoj utvrdi koja se nalazi na Zemlji, 60 godina nakon invazije izvanzemaljaca koji su uništili Mjesec i razrušili gotovo čitavu planetu Zemlju. Njihova misija je popravljati automatske dronove koji uništavaju ostatke izvanzemaljaca ("strvinara"), a koji se skrivaju na Zemlji. Jack i Victoria direktno su odgovorni Sally (Melissa Leo), vojnom zapovjedniku koji se nalazi u velikoj strukturalnoj letjelici u Zemljinoj orbiti imena "Tet". Ta letjelica kontrolira velike hidrogenske mašine koje usisavaju izvore sa zemljine površine (uglavnom morsku vodu), a koje se konstantno nalaze pod napadima Strvinara.